EXTRACTOS DA XUNTA DE GOBERNO DE DATA 04-11-2022
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/11/2022)

Presidenta: Dna. Marcela Maria El Khabbazi Abdoun. Deputados: D. Marc Andreu Llanderal Albir, D. Altair Petitjean Basterrika, D. Amador Angel Persa El Hadji, Dna. Alicia Jose Solanas Fernandez de Simon, Dna. Angel Claudio Jabran Robledo, Dna. Matilde Soledad Geana Hedegaard, D. Mark Christopher El Gourfti Saureu, Dna. Angeles Gloria Carolina Paz Pavlov Mcshane e Dna. Teresa Beatriz Vicho Perez Hita. Secretario: D. Carlos Cuadrado Romay. Interventor: D. Antonio Graña Gómez. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbase o borrador da acta da sesión ordinaria do día 28 de outubro de 2022.2.—Apróbanse as bases reguladoras para a creación do “Catálogo de Grupos Musigal da provincia de Pontevedra”. (Expte.20220064997) 3.—Apróbase a convocatoria e bases reguladoras do programa “Depoaventura A Lanzada 2023” (Expte.2022063054) 4.—Apróbase a convocatoria e bases reguladoras do programa Depo en Marcha 2023, polo trámite anticipado de gasto (Expte.2022063047) 5.—Concédese subvención ao Concello de Poio no marco do Plan Concellos 2022-2023 liña 1 – investimentos (anualidade 2022), con destino ao financiamento do investimento “Creación de senda peonil 1ª fase: muíños de Samieira ata a praia de Laño e roteiro do litoral” (Expte.2022009918) 6.—Autorízase a substitución de proxecto técnico no acordo da Xunta de Goberno núm.10.31576, do día 08/04/2022, polo que se concedía unha subvención ao Concello de Gondomar, no marco do plan concellos 2022-2023 – liña 1, con destino ao financiamento do investimento “Mellora da pavimentación e rede de pluviais no entorno de Hervillas e Vincios” (Expte.2022013209) 7.—Acórdase a validación do proxecto modificado do investimento “Renovación urbana da Praza San Gregorio” incluído no plan concellos 2020-liña 1, como trámite previo ao recoñecemento da obriga e ordenamento do pagamento da axuda económica concedida ao abeiro do devandito plan- Concello de Cambados (Expte.2020023066) 8.—Acórdase a validación do proxecto modificado do investimento “Reforma de edificación para albergue de Peregrinos- Carril” incluído no Plan Concellos 2020-Liña 1, como trámite previo ao recoñecemento da obriga e ordenamento do pagamento da axuda económica concedida ao abeiro do devandito plan- Concello de Vilagarcía de Arousa (Expte.2020019016) 9.—Apróbase o expediente de contratación para a adxudicación, mediante procedemento aberto, tramite de urxencia, da “Subministración de packaging sustentable e reutilizable dos proxectos “Da túa man”, dentro da liña de axudas para o apoio a mercados, zonas urbanas comerciais, comercio non sedentario e canles cortos de comercialización e “Commerce inside” dentro da liña de axudas para o fortalecemento da actividade comercial en zonas turísticas, no marco do Plan de Recuperación, Transformación e Resilencia – financiado pola Unión Europea – NextGeneratión EU)” (Expte.2022062046). 10.—Apróbase o expediente de contratación para a adxudicación, mediante procedemento negociado sen publicidade, tramite de urxencia, da “Subministración de illas ecolóxicas para os proxectos “Da túa man” dentro da liña de axudas para o apoio a mercados, zonas urbanas comerciais, comercio non sedentario e canles cortos de comercialización e “Commerce inside” dentro da liña de axudas para o fortalecemento da actividade comercial en zonas turísticas, no marco do Plan de Recuperación, Transformación e Resiliencia – financiado pola Unión Europea – NextGenerationEU”. (Expte.2022060385). 11.—Apróbase o expediente de contratación para adxudicación, mediante procedemento negociado sen publicidade e exclusividade, dos “Servizos publicitarios con Faro de Vigo, S. A. U. para a anualidade 2023”. (Expte.2022057958). 12.—Apróbase o expediente de contratación para adxudicación, mediante procedemento negociado sen publicidade e exclusividade, dos “Servizos publicitarios con La Voz de Galicia, S. A. para a anualidade 2023”. (Expte.2022061636). 13.—Adxudícase o procedemento aberto convocado para contratación do “Servizo de mantemento das instalacións de protección contra incendios en diversos edificios da Deputación de Pontevedra”. (Expte.2022043534). 14.—Apróbase a modificación do contrato formalizado entre a Deputación e Rías Baixas Comunicación, S. A. para “Cobertura de todas as accións desenvolvidas pola Deputación na anualidade 2022”. (Expte.2021055854). 15.—Apróbase a modificación do contrato formalizado entre a Deputación e Faro de Vigo S. A. U., para “Cobertura de todas as accións desenvolvidas pola Deputación na anualidade 2022”. (Expte.2021056594). 16.—Concédese prórroga á empresa, Monforte, S. A. U., para entrega das “Furgonetas destinadas os Centros e Servizos da Deputación de Pontevedra do Acordo Marco 2021049376 (Lotes 1 e 2)”. (Expte.2021049376).) 17.—Apróbase a segunda prórroga do contrato do servizo de desenvolvemento evolutivo, mantemento correctivo e soporte especializado da solución de catalogación e difusión da que dispón a Deputación de Pontevedra para a explotación do Patrimonio Archivístico e Bibliográfico. (Expte.2018057613). 18.—Autorízase a suspensión total da execución do contrato de obras “Mellora da seguridade viaria na E. P. 5206 acceso a Luneda (Concello de Arbo).” (Expte.2022015363). 19.—Apróbase a revisión excepcional de prezos do contrato derivado 2021025921 correspondente as obras na Zona F–Lote 6 do Acordo marco que regula a contratación das obras de conservación de firmes na rede viaria da Deputación de Pontevedra (Expte.2021025921) 20.—Adxudícanse bolsas de mobilidade ao alumnado participante no proxecto Practicum Depo 2021_4ª mobilidade (Expte.2021060768) 21.—Acórdase presentar a solicitude de modificación da resolución de concesión para ampliar o prazo de execución do proxecto “Da túa man” financiado nun 70% polo ministerio de industria, comercio e turismo a través da convocatoria de 2021 da liña de axudas para o apoio a mercados, zonas urbanas comerciais, comercio non sedentario e canles curtas de comercialización (orde ICT/949/2021, de 10 de setembro) no marco do plan de recuperación, transformación e resiliencia financiado pola unión Europea – Nextgenerationeu. (Expte.2021048098) 22.—Acórdase o recoñecemento extraxudicial de créditos (Expte.2022065337) 23.—Dáse conta e acéptase a renuncia da subvención concedida á Asociación Deportiva e Cultural de Rande “VIII Xornada deportiva e cultural Kaiak”, aprobada en Xunta de Goberno de data 16/09/2022 (Expte.2022025661) 24.—Dáse conta e acéptase a renuncia da subvención concedida ó Club Montaña Xistra “Andaina Vigo 25 Km – Copa Galega De Andainas”, aprobada en Xunta de Goberno de data 16/09/2022 (Expte.2022025290) 25.—Dáse conta e acéptase a renuncia presentadas por distintas entidades beneficiarias do programa “Conectadas 2022” (Expte.2021063052) 26.—Comunicacións: Non houbo.27.—Rogos e preguntas: Non se formularon. (Asinado dixitalmente na data que figura á marxe)